recursal/SuperWikiNEXT-32B huggingface dataset:
**Револуционерен пат** (англиски: *Revolutionary Road*) е американски филм на Сем Мендес од 2008 година. Филмот е адаптација на истоимениот роман на Ричард Џејтс од 1961 година.

Синопсис
--------

Ејприл и Френк Вилер се млада, брачна двојка која со своите деца живее во периферијата на Конектикет, во средината на 50-тите години. Нивната самоувереност и лажно задоволство од личниот живот е само обична маска зад која се кријат многу поголеми фрустрации, поради неможноста да се чувствуваат исполнето од врската и кариерата. Френк е заглавен и незадоволен од својата канцелариска работа, а Ејрпил е домаќинка, која сè уште не може да ја прежали пропаднатата глумечка кариера. Решени да сменат нешто во своите животи и да им докажат на сите дека се поинакви, посупериорни од тие што живеат во нивна близина, планираат преселба во Франција, за каде што се надеваат дека ќе ги исполнат своите соништа. Но, не се свесни дека сепак многу ризикуваат...

Критики
-------

Брилијантно одглумен и емотивно многу силен. Овој филм е привлечна адаптација на популарниот роман на Ричард Џејтс. Така гласи консензус критиката на мрежното место *Ротен Томатоес*, но мораме сите да признаеме дека очекувавме многу повеќе од оцена од 68%. За тоа, излега, главен виновник е Сем Мендес бидејќи вака пишуваа медиумите – ‘Филмот е едноставно предолг, пренапорен и премногу мелодраматичен.’ (**Arizona Republic**), ‘Сјајна глума, но досадна режија.’ (**Boston Globe**). Но негативните критики сепак се во помал број, а кога станува збор за позитивните, повеќето од нив тврдат дека се работи за ремек-дело.

Глумечка екипа
--------------

| Глумци | Ликови |
| --- | --- |
| Кејт Винслет | Ејприл Вилер |
| Леонардо ДиКаприо | Франк Вилер |
| Кети Бејтс | Хелен Гинингс |
| Кетрин Хан | Мили Кембел |
| Дејвид Харбор | Шеп Кембел |
| Мајкл Шенон | Џон Гивингс |

### Награди и номинации

66то изданиеЗлатен Глобус
-------------------------

Најдобар драма филм - **номиниран**  

Најдобра главна глумица во драма (Кејт Винслет)– **победник**  

Најдобар главен глумец во драма (Леонардо ДиКаприо) – **номиниран**  

Најдобар режисер во драма (Сем Мендес) - **номиниран**

Надворешни врски
----------------

* Официјално мрежно место Архивирано на 18 август 2009 г.
* Семрежна филмска база на податоци
* Бокс Офис Мојо
**Најдобрата понуда** (италијански: *La migliore offerta*) е италијански филм од 2013 година, во режија на Џузепе Торнаторе. Главните улоги ги играат: Џефри Раш, Џим Старџес, Доналд Сатерленд и Силвија Хоукс. Музиката за филмот ја компонирал Енио Мориконе.

Содржина
--------

Вирџил Олдман (го игра Раш) е богат, познат и бескрупулозен човек кој го жртвува приватниот живот поради својата страст кон собирање уметнички дела. Најголема радост му причинува неговата тајна збирка на женски портрети од секоја уметничка епоха и од секој жанр, што ја собирал на нечесен начин, со помош на пријателот Били Вислер (го игра Сатерленд). Кога една наследничка, Клер (ја игра Хоукс) бара совет од Вирџил за да ги продаде уметничките дела што ги наследила од родителите, тој се нервира, зашто таа сака да комуницираат само по телефон. Набрзо, оваа мистерија го опседнува и Вирџил мисли дека се работи за совршена жена, која сигурно е преубава, умна и недостижна. Неговиот пријател Роберт (го игра Старџес) му помага да воспостави поблизок однос со Клер.

Наводи
------

1. ↑  „Мистерија во светот на уметноста", *Антена*, број 862, 2.1.2015, стр. 3.
Насловна страна на „*Поклоникот" од* 1913 година.
***„Поклоникот"***, денес едноставно наречен „***Поклоник"***, е француско неделно списание за вести објавено во Франција.

Историја и профил
-----------------

Започнал како билтен во 1872 година. *„Поклоникот"* првпат бил објавен како неделно списание од страна на Претпоставувачи на 12 јули 1873 година. Во 1877 година станал илустриран неделник.

Списанието било во сопственост и издадено од „Бајард Пресе", издавачка компанија. Тоа била една од католичките публикации во Франција заедно со „*Крстот"* и „*Наше време*". Сите тие биле дел од „Бајард Пресе".

*„Поклоникот"* имал три главни делови: тековни вести, религиозни и духовни вести и вести за семејството, рекреацијата и културата.

Во 2010 година тиражот на „*Поклоник"* бил 242,255 примероци.

Наводи
------

1. 1 2  „Bayard SA. Company profile". *Reference for Business*. Посетено на 22 April 2015.
2. 1 2  „World Magazine Trends 2010/2011" (PDF). *FIPP*. Архивирано од изворникот (PDF) на 2 April 2015. Посетено на 2 April 2015.
3. ↑  Michel Forsé; Jean-Pierre Jaslin (29 April 1993). *Recent Social Trends in France, 1960-1990*. McGill-Queen's Press - MQUP. стр. 192. ISBN 978-0-7735-6323-0. Посетено на 10 April 2015.
4. ↑  „News and Business Content Bulletin" (PDF). *Lexis Nexis*. April 2014. Посетено на 3 May 2015.

Надворешни врски
----------------

* Официјално мрежно место Архивирано на 28 мај 2013 г.
**Нишки санџак** бил административна единица на Османското царство од 15 век до 1878 година. Во почетокот бил во состав на Румелискиот вилает. Границите му се менувале, а повеќепати бил укинуван и повтоно основан. Во 1846 година бил издигнат во ранг на вилает (административна единица од прво ниво). После 18 години постоење Нишкиот пашалук бил укинат, а неговата територија била прво припоена кон Дунавскиот вилает, потоа кон Призренскиот и на крај кон Косовскиот вилает.

Последните неколку години, Нишкиот санџак се состоел од следните кази: Нишка, Пиротска, Лесковачка, Врањска, Куршумлиска, Прокупачка и Трнска (денес Бугарија).

Извори
------

1. ↑  *Godišnjak grada Beograda*. Музеј Београда. 1977. стр. 116. Посетено на 24 август 2013.. Проверете ги датумските вредности во: `|accessdate=` (help)
**Револвераш** (англиски: *The Shootist*) - американски филм од 1976 година, во режија на Дон Сигел. Главните улоги ги играат: Џон Вејн, Лорен Бекол, Џејмс Стјуарт, Рон Хауард и Ричард Бун. Во овој филм, Џон Вејн ја одиграл својата последна филмска улога.

Содржина
--------

Славните денови на Дивиот запад се веќе минато; градовите имаат трамваи, а цивилизацијата е присутна на секој чекор. Поранешниот славен револвераш Ј. Б. Букс (го игра Вејн), сега веќе стар и болен, доаѓа во Карсон Сити кај неговиот пријател-лекар д-р Хостетлер (го игра Стјуарт), кој му ја потврдува дијагнозата којашто Брукс веќе ја знае - тумор. Притоа, лекарот му соопштува дека му се ближи крајот и го советува да ја избегне мачната смрт придружена со тешките болки што го очекуваат. Помирен со крајот, Букс изнајмува стан кај вдовицата Бонд Роџерс (ја игра Бекол) при што не го открива својот вистински идентитет. Сепак, во градот веднаш сите дознаваат дека пристигнал славниот Букс. Притоа, синот на госпоѓата Роџерс, Гијом (го игра Хауард) е воодушевен од славниот револвераш кој убил над 30 луѓе, додека госпоѓата Роџерс не го сака неговото присуство во куќата. Набргу, Букс го посетува локалниот новинар, со понуда да напише книга за неговите јуначки дела, но Букс го исфрла од куќата. Потоа, непознати луѓе се обидуваат да го убијат Букс и тогаш другите станари ја напуштаат куќата на госпоѓата Роџерс. Сепак, таа постепено согледува дека Букс воопшто не е безмилосен убиец и насилник, така што се спријателува со него. На денот на својот роденден, Букс оди во градот, каде во една кафеана го чекаат тројца злосторници, со намера да го убијат. Сепак, Букс успева да ги убие тројцата, но по завршувањето на престрелката него ненадејно го убива сопственикот на барот. Во тој миг доаѓа Гијом и го убива сопственикот.

Наводи
------

1. ↑  „HRT (пристапено на 22.11.2017)". Архивирано од изворникот на 2020-08-14. Посетено на 2017-11-24.
2. ↑  Револвераш — HRT Архивирано на 14 август 2020 г. посет. 22 ноември 2017 г (хрватски)
**„Најсреќните празници"** (англиски: *Happiest Season*, 2020 година) е американски долгометражен филм кој треба да излезе на 25. ноември 2020 година. Сценариото е на Клеа ДуВал и Мери Холанд. Режијата е на ДуВал. Во главните улоги се појавуваат Кристен Стјуарт и Мекинзи Дејвис. Приказната ги следи настаните кога една млада жена планира да ја запроси својата девојка за време на семејната годишна божиќна прослава. На забавата, таа дознава дека нејзината девојка сè уште не се разоткрила дека е лезбејкаа пред своите конзервативни родители.

Наводи
------

1. ↑  „Tom Holland's 'Uncharted' Moves Back 3 Months to 2021". *The Hollywood Reporter* (англиски). Посетено на 2020-05-17.
2. ↑  „Mary Steenburgen, Dan Levy Join Kristen Stewart in Gay Rom-Com 'Happiest Season'". *The Hollywood Reporter* (англиски). Посетено на 2020-05-17.
**Најдо Костов Зафировски** ( 1926
 во Добри Дол (Скопско) —  1945

 во Хрватска) — македонски партизан, борец за слобода на Македонија и учесник во НОВ.

Животопис
---------

Потекнувал од сиромашно селско семејство. По завршувањето на основното училиште се занимавал со земјоделство. По ослободувањето на Скопје стапил во Шеснаесеттата македонска ударна бригада. Со неа заминал на Косово и учествувал во конечното ликвидирање на балистичките банди. Потоа заминал на Сремскиот фронт. Учествувал во голем број борби, како и во ослободувањето на Славонска Пожега, каде македонските единици покажале голема храброст. Загинал кон крајот на април 1945 година во една борба против непријателот.

Наводи
------

1. 1 2  *Беа, загинаа, останаа*. Скопје: Историски Архив - Скопје. 1969. стр. 60. На `|first=` му недостасува `|last=` (help)
**Питос** — голем складиштен сад кој бил вкопан во подовите,така што единствено устието на садот било видливо на површината. Бројот на питоси во една куќа било значајно мерило за богатството на едно семејство. Се користеле за чување храна и житарици.

Галерија
--------

* Грчки питос од КритГрчки *питос* од Крит
* Остатоци од питоси во Бадеријана, МакедонијаОстатоци од питоси во Бадеријана, Македонија
* Остатоци од питоси во Бадеријана, МакедонијаОстатоци од питоси во Бадеријана, Македонија
* Остатоци од питос во Пелагон, МакедонијаОстатоци од питос во Пелагон, Македонија

Наводи
------

1. ↑  C. Michael Hogan, *Knossos fieldnotes*, Modern Antiquarian (2007)

Надворешни врски
----------------

* Питос на Ризницата ?
**„Најдолгиот ден"** (англиски: *The Longest Day*) — американски филм од 1962 година, во режија на Кен Анакин (Ken Annakin), Ендрју Мартон (Andrew Marton) и Бернхард Вики (Bernhard Wicki) по сценариото на (Cornelius Ryan), (Romain Gary), Џејмс Џоунс (James Jones), Дејвид Пурсал (David Pursall) и Џек Седон (Jack Seddon). Главните улоги ги играат: Џон Вејн (John Wayne), Роберт Мичам (Robert Mitchum), Хенри Фонда (Henry Fonda), Ричард Бартон (Richard Burton), Шон Конери (Sean Connery), Род Стајгер (Rod Steiger) и Роберт Вагнер (Robert Wagner). Филмот, снимен од тројца режисери и петмина сценаристи, се смета за еден од најголемите спектакли во историјата на филмот. Тој е заснован врз истоимената книга на Корнелиус Рајан, а прикажува краток временски период - неколку часа пред денот „Д". Со буџетот од 10 милиони долари, со траење од речиси три часа, со вистинската воена опрема и неколку десетици илјади глумци и статисти (меѓу кои и професионални војници) и со оригинални локации, долго време тој бил најскапиот филм во црно-бела техника. Во филмот се појавува и познатиот пејач Пол Анка, кој ја компонирал насловната тема. Филмот освоил две награди „Оскар" (за фотографија и за специјални ефекти), а имал уште три номинации за оваа награда. Исто така, филмот бил награден и со „Златен глобус" за најдобра фотографија, со наградата „Еди" на Американското здружение на монтажерите (за најдобра монтажа во долгометражен филм) и со наградата „Давид ди Донатело" за најдобар странски филм.

Синопсис
--------

На почетокот на јуни 1944 година се знаело дека сојузничките сили подготвуваат десант на Европа, никој не бил сигурен кога и каде ќе се случи тоа. Временската прогноза најавувала дека лошото време ќе продолжи и врз основа на тоа, германскиот воен штаб заклучил дека инвазијата ќе се случи подоцна. Сојузничките војници веќе подолго време биле во состојба на подготвеност и нестрпливо го чекале денот кога ќе заврши неизвесноста. Наспроти лошото време, на 5. јуни, генералот Ајзенхауер издава наредба инвазијата да почне утредента. Оттука, група сојузнички авиони, полни со падобранци, полетале кон Нормандија за да го подготват теренот за инвазијата....

Наводи
------

1. 1 2  HRT, The Longest Day, američki film (пристапено на 25.5.2019)
2. ↑  HRT, Najduži dan, američki film (12) (1962.) - Zlatno doba Hollywooda (R) (пристапено на 6.6.2021)
**„Ноќите на Кабирија"** (италијански: *La notti di Cabiria*) е италијански филм од 1957 година, во режија на Федерико Фелини (Federico Fellini), кој е и автор на сценариото, заедно со Ењо Флајано (Ennio Flaiano), Тулио Пинели (Tullio Pinelli) и Пјер Паоло Пазолини (Pier Paolo Pasolini). Главните улоги ги толкуваат: Џулиета Масина (Giulietta Massina), Франсоа Перие (François Perier), Амадео Назари (Amedeo Nazzari) и Алдо Силвани (Aldo Silvani). Исто како во „Улица", и во овој филм Фелини ја разработува приказната за добра и невина жена во злобниот и студен свет. Главната улога ја игра неговата сопруга, Масина. Филмот ја освоил наградата „Оскар" за најдобар странски филм, а на Канскиот филмски фестивал освоил две награди: Мазина (за најдобра глумица) и Фелини.

Содржина
--------

Во филмот се прикажуваат згодите и незгодите на Марија Чекаречи, наречена Кабирија (ја игра Мазина), проститутка со големо срце и наивна како дете. На почетокот од филмот, нејзиниот сакан Џорџо ја турка во реката за да ѝ ги земе парите. За среќа, неа успеваат да ја спасат децата кои се капат во реката. Потоа, таа случајно го запознава познатиот глумец Алберто Лазари (го игра Назари), кој ја кани во својот дом, нудејќи ѝ богата вечера, но кога доаѓа неговата девојка Џеси (ја игра Греј), тој ја заклучува Кабирија во бањата, каде таа ја минува целата ноќ. За време на еден верски празник, Кабирија и нејзините другарки одат во црква и таа ја моли Богородица да ѝ го промени животот. Една вечер, таа присуствува на магионичарска претстава во која, под дејство на хипноза, ги искажува своите чувства. По претставата, нејзе ѝ приоѓа непознат маж кој се претставува како Оскар (го игра Перие). Набргу, тие се среќаваат неколкупати при што Оскар е многу внимателен кон неа. Најпосле, тој ѝ предлага брак. Кабирија ја продава куќата и заминува во подобар живот. Меѓутоа, Оскар ја носи на брегот на морето и тогаш Кабирија сфаќа дека тој сака да ја турне во провалијата. Разочарана, таа му ги дава парите молејќи го да ја убие. Меѓутоа, малку подоцна, таа среќава група распеани младинци и тоа е доволно да ѝ се врати ведрината и волјата за живот.

Наводи
------

1. ↑  HRT, Stoti rođendan Federica Fellinija: Cabirijine noći, talijansko-francuski film (пристапено на 20.1.2020)
2. ↑  IMDB, Nights of Cabiria (1957)Awards (пристапено на 21.1.2020)
3. ↑  HRT, Cabirijine noći, talijansko-francuski film (пристапено на 23.12.2021)
4. ↑  HRT, Stoti rođendan Federica Fellinija: Cabirijine noći, talijansko-francuski film (пристапено на 20.1.2020)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 316751805
* LCCN: no2005104584
* GND: 4239898-8
* SUDOC: 183284232
* BNF: cb14661777r (податоци)
* BIBSYS: 5030004
* NLA: 53793128
* BNE: XX5054549

 |

 |
Прцорек Велес
**Прцорек** — едно од најстарите и наделку познати маала во градот Велес. Сместено е на левиот брег на реката Вардар во подножјето на ридот Свети Илија. Во целост е населено само со Македонци. Во Прцорек се наоѓаат автобуската станица, старата зграда на театарот, црквата Свети Ѓорѓија и надалеку познатите и прочуени куќи познати под името „Варналиите" каде што е сниман спотот за туристичко промовирање „Македонија вечна" на Милчо Манчевски. Од ова велешко маало потекнува македонскиот просветител Јордан Хаџи-Константинов - Џинот. Во оваа маало било отворено првото ќелијно училиште на македонски народен јазик. Прцорек претставува најголемо и централно маало на Велес од левата страна на реката Вардар.

Поврзано
--------

* Читкушева чешма — историска чешма во маалото

|  |  |  |  |  |
| --- | --- | --- | --- | --- |
| 

| * п
* р
* у
Населби и маала во Велес |
| --- |
|  |
| 
* Бабуна
* Бузаана
* Влашка Чешма
* Дворови
* Долни Дуќани
* Дорутовец
* Јурија
* Којник
* Поток
* Превалец
* Порцеланка
* Прцорек
* Рамина
* Речани
* Сар Маале
* Солено Чешмиче
* Трпезица
* Тунел
* Црна Џамија
* Ќерамидна

 |  |

 |
**Најдо Трајчев Здравковски** ( 1922
 во Градовци, Зелениково, Скопско — 16 април 1945

 во Банова Јаруга, Хрватска) — македонски партизан, учесник во НОВ.

Животопис
---------

Роден е во сиромашно селско земјоделско семејство. Завршил основно училиште во селото.

По ослободувањето на Скопје со неколку соселани, стапил во 7 бригада на 42 македонска ударна дивизија. Во текот на борбите што ги водела неговата единица, загинал кај Банова Japyгa, на Сремскиот фронт, на 16 април 1945 година.

Наводи
------

1. ↑  *Беа, загинаа, останаа*. Скопје: Историски Архив. 1969. стр. 64. На `|first=` му недостасува `|last=` (help)
Бронзена панагија од Ерусалим во византиски стил
**Панагија** (енколпион) — дел од епископската облека. Тоа е мала икона, претежно со кружен облик, изработена од емајл, сребро и злато на која е претставена (однатре) Богородица со малиот Христос во рацете, а од другата страна Исус Христос или Света Троица во форма на три ангели - како гостопримството на Авраам. Претходно била изработувана во форма на диптих.

Панагијата ја носи епископот на градите, како трајно потсетување на својот долг во срцето да го носи Господа и да верува во застапувањето на Неговата Пресвета Мајка. Панагија на грчки (Παναγία) значи *Сесвета*.

Наводи
------

1. ↑  „панагија" — Дигитален речник на македонскиот јазик
2. ↑  „панагија" — Официјален дигитален речник на македонскиот јазик
**Рибњик** (полски: *Rybnik*, германски: *Rybnick*, шлески: *Rybńik*) — град во југозападна Полска, кој се наоѓа во Шлеското Војводство. Градот првично бил развиен како риболовен центар (што може да се види и по неговото име) во средниот век, а подоцна станал и важен центар за ископување на јаглен и седиште на околната општина во 19 век. За време на комунистичката власт од 1945 до 1989 година било предвидено градот да се развие во главен рударски центар во јужна Полска.

Според пописот од декември 2010 година, во градот живеат 141,410 жители и со тоа е единствената градска општина во Горна Шлеска во која има зголемување на населението. Во околината на Рибњик се наоѓаат голем број на рудници на јаглен и електрани и со тоа претставува важна економска област на Полска, а исто така е и истакнат музички центар, дом на државното музичко училиште „Браќа Шафранкови" и градскиот филхармониски оркестар.
Државни органи на НР Кина

**Постојаниот комитет на Националното народно собрание** или **ПКННС** (кин. 全国人民代表大会常务委员会, пинјин: *Quánguó Rénmín Dàibiǎo Dàhuì Chángwù Wěiyuánhuì*, мак. тр. „Чиенгуо женмин дајбиао дахуј начгцу вејјуенхуј") е комитет од 150 члена во рамките на Националното народно собрание (ННС) на Народна Република Кина. Комитетот заседава помеѓу пленарните седници на ННС. Има уставно овластување да врши измени на законите (во границите на она што ќе го одреди ННС), и така дејствува како *де факто* законодавно тело. На негово чело стои претседател - најважниот законодавец во Кина. Претседателот е трет функционер по важност во земјата, по Генералниот секретар на партијата и претседателот на државата (што обично е еден ист човек). Моменталниот претседател на ПКННС е Џанг Деѓанг.

ПКННС е овластен да ги толкува законите на НР Кина, вклучувајќи го уставот. За разлика од други земји, каде каде конечното толкување и одлука ја има врховен суд, во НР Кина уставното и правното толкување се смета за законодавна, а не правосудска активност. Функциите се разделени така што ПКННС дава правно толкување, а одлуките ги носи Врховниот народен суд (или Апелациониот суд, во случај на Хонгконг). Бидејќи толкувањето на ПКННС е законодавно, а не само правосудно, исто не се однесува на веќе решени случаи.

Претседател и заменици
----------------------

* Претседател:
	+ Џанг Деѓанг

* Заменици (13):
	+ Ли Џенгуо
	+ Ванг Шенгџуен
	+ Чен Чангџе
	+ Јен Јинчи
	+ Ванг Чен
	+ Шен Јуејуе
	+ Џи Бингсјуен
	+ Џанг Пинг
	+ Џампа Пунцог
	+ Аркен Имирбаки
	+ Ван Есјанг
	+ Џанг Баовен
	+ Чен Џу

Претседател
-----------

Главна статија: Претседател на Постојаниот комитет на Националното народно собрание
Претседателот на ПКННС претседава со ова законодавно тело. Функцијата е слична, но не сосем иста со претседател на собрание. Тековен претседател е Џанг Деѓанг

Поврзано
--------

* Президиум на Врховниот совет- советска институција на која се темели Постојаниот комитет на ННС.
**Петко Златанов Бојчевски** ( 1924
 во Побожје, Скопско — 19 април 1946

 во Битола) — македонски партизан, борец за слобода на Македонија и учесник во НОВ.

Животопис
---------

Основно училиште завршил во родното место, а потоа како и повеќето младинци обработувал земја и се грижел за добитокот. По ослободувањето на Скопје, во ноември 1944 година, стапил во редовите на 8та дивизија на КНОЈ. Бил борец во 2от подотсек на 8та чета. Од воените напори, особено во студената зима 1944-1945 година, Петко тешко се разболел.

Бил на лечење во Битола, но иако млад, тој не ја издржал тешката болест и починал на 19 април 1946 година. Неговот гробно место се наоѓа на селските гробишта, во неговот родно село Побожје.

Наводи
------

1. ↑  *Беа, загинаа, останаа*. Скопје: Историски Архив. 1969. стр. 36. На `|first=` му недостасува `|last=` (help)
**„Персона"** (шведски: *Persona*) е американски филм од 1966 година, во режија на Ингмар Бергман кој е автор и на сценариото. Главните улоги ги толкуваат: Биби Андерсон, Лив Улман и Гунар Бјернстранд. Филмот се смета за нејексперименталното дело на Бергман, за ремек-дело на филмскиот модернизам и за еден од најдобрите филмови на сите времиња.

Содржина
--------

Елисабет Фоглер (ја игра Улман) е позната театарска глумица, која во текот на една претстава наеднаш престанува да зборува, а продолжува да се однесува така и подоцна. Поради тоа, таа е примена на лекување во психијатриска болница, каде за неа треба да се грижи сестрата Алма (ја игра Андерсон). На почетокот, Алма е љубезна кон Елисабет, но откако двете се преселуваат во една викенд-куќа крај морето, работите се менуваат: Алма цело време зборува, а Елисабет упорно молчи; еднаш, Алма ѝ раскажува на Елисабет за една своја сексуална авантура; потоа, Алма ја носи поштата во градот и го отвора писмото во кое Елисабет ѝ кажува на докторката како се забавува слушајќи ги случките на Алма; тогаш, Алма збеснува и сфаќа дека е изиграна, поради што се враќа назад и започнува остра кавга меѓу неа и Елисабет, а потоа и тепачка; Елисабет бега од куќата и Алма трча по неа и ја моли за прошка, но потоа повторно збеснува и тие повторно се караат и тепаат; во една прилика, во куќата доаѓа сопругот на Елисабет и тој ја нарекува Алма со името Елисабет, а таа му возвраќа; во друга прилика, Алма раскажува како Елисабет го родила детето кое не го сакала; на тој начин, во психолошката тензија меѓу двете жени постепено доаѓа до замена на нивните личности...

Наводи
------

1. ↑  *100 години од раѓањето на Бергман*. Скопје: Кинотека на Македонија, 2018, стр. 16.
2. ↑  *100 години од раѓањето на Бергман*. Скопје: Кинотека на Македонија, 2018, стр. 16.
**Рагбиевите згради** (изворно: Rigby's Buildings) се наоѓаат на улицата Дејл 21-25, Ливерпул, Мерсисајд, Англија. Зградата содржи канцеларии и, на приземјето, паб.

Историја
--------

Зградата го носи датумот 1726, но сегашната зграда на ова место веројатно датира од околу 1850 година. Името го добила по Алдерман Томас Ригби, кој потекнувал од скромно семејство, но заработил цело богатство од пабови и хотели. Зградата ја стекнал околу 1852 година, кога била позната како „Атертонски згради". Ригби ја купи зградата главно заради нејзините дворови и магацинот одзади за да ја користи во неговата деловна активност. Во тоа време, таа имала обична предна фасада, а во 1865 година Ригби ја додал фасадата штуко со своите дрвени резбани гротески во имитација на средновековен стил. Од 2003 година, нејзиниото приземје е опфатено од паб по име „*Thomas Rigby's*", а горните катови се користат како канцеларии.

Архитектура
-----------

Зградите на Ригби имаат пет ката. Приземјето има преден дел од 19 век кој содржи оловни светлосни прозорци над кои е континуирана фасција. На горните катови сите прозорци се четири-панелни појаси. Прозорците на првиот кат имаат балустради и украсени архитрави и надвратници. Прозорците на вториот спрат се најдетални. Тие имаат балкони, украсени архитрави и педименти од различни видови. По должината на врвот на зградата има корниз со парапет. Во средината на парапетот се наоѓа натписот „Ригбиеви згради" (Rigby's Buildings), а на страните се наоѓаат балустради. Ригбиевите згради се евидентираат во Националната листа за наследство за Англија како назначено одделение  наведена зграда од втора категорија.

Поврзано
--------

* Наведени градби во Ливерпул од втора категорија
* Архитектура на Ливерпул

Наводи
------

1. 1 2 3  Pye, Ken (2011), *Discover Liverpool*, Liverpool: Trinity Mirror Media, стр. 84, ISBN 978-1-906802-90-5
2. 1 2  Historic England. „Повеќе за објектот во базата ({{{num}}})". *National Heritage List for England*.
Водопадот Скакавац (75 м) во Перуќица.
**Перуќица** (српски: *Перућица*, бошњачки: *Perućica*) — една од последните останати прашуми во Европа. Се наоѓа во Република Српска, Босна и Херцеговина, недалеку од границата со Црна Гора, и влегува во состав на националниот парк Сутјеска. Пристапот во шумата е дозволен само во придружба на шумари.

Во шумата е измерена највисоката смрча на светот, која се издига 63 м.

Поврзано
--------

* Национален парк Сутјеска
* Тара (река)
* Пива (река)
* Дрина
* Неретва

Наводи
------

1. ↑  „Портал на Перуќица". Архивирано од изворникот на 2015-07-23. Посетено на 2016-04-25.
2. ↑  Leibundgut, H. (1982). Europäische Urwälder der Bergstufe. Verlag Paul Haupt, Bern, Stuttgart

Надворешни врски
----------------

|  |  |
| --- | --- |
| Ризница | „Перуќица" на Ризницата ? |

* Перуќица на порталот на НП Сутјеска[*мртва врска*] (српски)
**Нормандскиот мост** (француски: *Pont de Normandie*) и висечки мост кој ја премостува реката Сена поврзувајќи го градот Авр со Хонфлеур во Нормандија, северна Франција. Има вкупна должина од 2.143,21 m (856 m помеѓу двата столба).

Го дизајнирал Мишел Вирлого. Архитекти биле Франсоа Дојел и Шарл Лавињ. Изградбата започнала во 1988 и траела 7 години. Мостот бил отворен на 20 јануари 1995.

Галерија
--------

Панорамски поглед од Нормандскиот мост
* Поглед од гореПоглед од горе
* Поглед од автопатот A29Поглед од автопатот A29

Извори
------

1. ↑ . Retrieved 30 септември 2006.

Надворешни врски
----------------

* Мрежно место на градежното претпријатие на мостот (француски)

 *Оваа статија за мост е никулец. Можете да помогнете со тоа што ќе ја проширите*.

|  |  |
| --- | --- |
| Ризница | „Нормандски мост" на Ризницата ? |
Игра петкамен со метални „камчиња"
**Петкамен** – вид детска игра со пет камчиња или други предмети слични на камче кои се фрлаат во височина и се фаќаат со една рака. Во оваа игра доаѓа до израз вештината и брзината на играчите. Повеќе ја играле женските деца. Истата постои уште од антиката.

Историја
--------

*Жени клекнати играат петкамен*, теракота од хеленистичко време.
Во Македонија играта се игра со камчиња од каде и доаѓа нејзиното име, но на други места и порано истата се играла со ашици (ашик -
коска од задното колено од мали јагниња или јариња). Овие камчиња или ковчиња се такви што лесно се лизгаат низ прстите. Оваа игра била многу популарна во Стара Грција. Сократ ги зема „ашиците" како пример кога расправа со Теетет на идејата за квантитет.

Во денешно време, повеќе не се игра со природни ашици, туку со копии изработени од метал или пластика, помали, значи полесни за манипулација за децата, но заради тоа што се лесни (оние од пластика) и површината им е многу мазна, не можат да се изведат покомплицирани манипулации.

Опис на играта
--------------

Природни ашици
Петкамен вообичаено се игра со пет камчиња (или ашици) од кои едно се разликува од другите, на пример по бојата.

Со правилата на играта се проверува вештината и брзината на играчот со:

* фрлање на едно камче во воздух (најчесто различното)
* земање на едно камче од оние кои се на земја
* и фаќање на фрленото камче пред истото да падне на земја.

Значи во првиот круг, четири пати се собира по едно камче. Во вториот круг, треба да се земат двапати по две камчиња наеднаш, потоа три и едно камче, и на крајот сите четири.

Втора групата со состои во поминување на камчињата низ поставена чепорок од раката. Како и во претходниот случај се фрла различното камче во воздух, се протнува едно камче низ чепорокот и се фаќа фрленото камче пред истото да падне на земја. И во овој случај има четири круга на поминување на камчињата низ чепорокот.

### Наводи

1. ↑  Велковска, Снежана; Конески, Кирил (2006). *Толковен речник на македонскиот јазик*. **IV**. Скопје: Институт за македонски јазик„Крсте Мисирков". стр. 75. ISBN 978-9989-640-86-5.

### Надворешни врски

|  |  |
| --- | --- |
| Ризница | „Петкамен" на Ризницата ? |

* Играта петкамен користена во наставни цели[*мртва врска*]

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85069194

 |

 |
**Петнаесетаголник** — многуаголник со петнаесет темиња и петнаесет страни.

Правилен петнаесетаголник
-------------------------

Правилниот петнаесетаголник е петнаесетаголник кај кого сите страни се со еднакви должини и сите внатрешни агли се еднакви.

Внатрешните агли на правилен петнаесетаголник имаат по 156° (степени), а збирот на сите внатрешни агли на кој било петнаесетаголник изнесува 2340°.

Ако основната страна на правилниот петнаесетаголник е со должина {\displaystyle a\,\!}, неговата површина ќе биде дадена со формулата:  

  

{\displaystyle P={\frac {15}{4}}a^{2}\mathop {\mathrm {ctg} } \,{\frac {\pi }{15}}={\frac {15a^{2}}{8}}\left({\sqrt {3}}+{\sqrt {15}}+{\sqrt {2}}{\sqrt {5+{\sqrt {5}}}}\right)\approx 17{,}6424a^{2}}.

Ако {\displaystyle R} - е полупречник на опишаната кружница, а  

{\displaystyle r} - полупречник на впишаната кружница, тогаш важи:

{\displaystyle R={\frac {a}{4}}\left({\sqrt {3}}+{\sqrt {15}}+{\sqrt {2}}{\sqrt {5+{\sqrt {5}}}}\right)}, и   

{\displaystyle r={\frac {a}{2}}\left({\sqrt {3}}+{\sqrt {5+2{\sqrt {5}}}}\right)}.

Периметарот на петнаесетаголник чија страна е со должина {\displaystyle a\,\!} е еднаков на {\displaystyle 15a\,\!}.

### Конструкција

Правилен петнаесетаголник може да се конструира со помош на линијар и шестар. Следнава анимација ја илустрира чекор по чекор конструкцијата на правилен петнаесетаголник, конструкција која Евклид ја навел во својата четврта книга ‘’Елементи’’.

Анимиран приказ на конструкција на петнаесетаголник со помош на шестар и линијар

Поврзано
--------

* Многуаголник
* Правилен многуаголник

Надворешни врски
----------------

|  |  |
| --- | --- |
| Ризница | „Петнаесетаголник" на Ризницата ? |

* Петнаесетаголник на Mathworld
* Конструкција на петнаесетаголник

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Правилни многуаголници |
| --- |
|  |
| Наведени по број на страни |
|  |
| 1–10 страни | едноаголник **·**  двоаголник **·**  рамностран триаголник **·**  квадрат **·**  петаголник **·**  шестаголник **·**  седумаголник **·**  осумаголник **·**  деветаголник  **·**  десетаголник |
|  |
| 11–20 страни | единаесетаголник **·**  дванаесетаголник **·**  тринаесетаголник **·**  четиринаесетаголник **·**  петнаесетаголник
 **·**  шеснаесетаголник **·**  седумнаесетаголник **·**  осумнаесетаголник **·**  деветнаесетаголник **·**  дваесетаголник |
|  |
| Други | дваесет и четириаголник **·**  триесетаголник **·**  шеесет и четириаголник **·**  илјадааголник **·** десет илјадаголник **·**  милионаголник **·**  бесконечноаголник |
|  |
| Ѕвезди | пентаграм **·**  хексаграм **·**  хептаграм **·**  октаграм **·**  енеаграм **·**  декаграм **·**  хендекаграм **·**  додекаграм |

 |
Местоположба на островот Вајт (во црвена боја) на картата на Англија
**Островот Вајт** (англиски: *Isle of Wight*) е церемонијална грофовија и најголем и втор по население остров во Англија, Обединето Кралство. Островот се наоѓа во Англискиот Канал и е одделен од Хемпшир и копнена Англија преку протокот Солент.

Иако историски бил дел од Хемпшир, островот станал посебен административен округ во 1890 година. Во 1974 година била создадена новата церемонијална грофовија. Освен заедничката полициска управа и англиканските цркви кои припаѓаат на Епархијата Портсмут, денес Островот Вајт нема административна поврзаност со Хемпшир.

|  |  |  |  |  |
| --- | --- | --- | --- | --- |
| 

| * п
* р
* у
Церемонијални грофовии во Англија |
| --- |
|  |
| 
* Бакингемшир
* Бедфордшир
* Беркшир
* Бристол
* о. Вајт
* Вилтшир
* Ворикшир
* Вустершир
* Глостершир
* Голем Лондон
* Голем Манчестер
* Дарбишир
* Дарем
* Девон
* Дорсет
* Есекс
* Западен Јоркшир
* Западен Мидлендс
* Западен Сасекс
* Источен Рајдинг Јоркшир
* Источен Сасекс
* Јужен Јоркшир
* Камбрија
* Кембриџшир
* Кент
* Корнвол
* Ланкашир
* Лестершир
* Линколншир
* Лондонски Сити
* Мерсисајд
* Нортамберленд
* Нортхемптоншир
* Норфолк
* Нотингемшир
* Оксфордшир
* Ратленд
* Сари
* Сафолк
* Северен Јоркшир
* Сомерсет
* Стафордшир
* Тајн и Вер
* Хартфордшир
* Хемпшир
* Херефордшир
* Чешир
* Шропшир

 | Англија |

 |
**Сагаласос** (грчки: *Σαγαλασσός*) - археолошко наоѓалиште во југозападна Турција, околу 100 километри северно од современиот град Анталија, древната Аталиеја. Во времето на Римското Царство, градот бил познат како најзначаен град на Писидија, регија во областа на западниот Таурус, денес позната како Езерска Област. Градот бил познат уште во елинистичкиот период како еден од најголемите градови на Писидија.

Археолошкото наоѓалиште се наоѓа меѓу 1400 и 1600 метри надморска височина.

Местото првпат било населено околу 8000 година п.н.е. Во 14 век п.н.е. го споменуваат Хетитите под името Салавас.

Во 6 век градот доживеал голем земјотрес, а потоа поминувал низ разни кризи заради епидемија, недостаток на вода и напади на Варварите, за конечно во 7 век земјотрес да ги присили жителите да го напуштат градот и да се преселат во долината. Сагаласос е преполн со споменици од старогрчкиот, римскиот и византискиот период.

Надворешни врски
----------------

|  |  |
| --- | --- |
| Ризница | „Сагаласос" на Ризницата ? |

* Сагаласос на холандски и англиски Архивирано на 11 јуни 2007 г.
*
Пешачник
**Пешачник**, **плочник** или **тротоар** (француски: *trottoir*) — пешачка патека долж една улица. Обично се прават од асфалт, цемент, тули, камен или гума. Во XIX век и раниот XX век, на некои места често можело да се најдат и пешачници од дрво. Ваквите пешачници можат сѐ уште да се најдат на крајбрежни места во облик на шеталишта. Кога е потребно да се даде привлечност на еден пешачник се користат камени плочи (*плочник*). На други места се користат претходно изработени цементни плочи кои се вградуваат во ископани леи. Пешачниците најчесто имаат рабници кои ги двојат од самата улица.

Изработка на пешачници
----------------------

Пешачниците најчесто се изработуваат од асфалт или цеменет. Додека постојат пешачници и од чакал, дрво, гума и други материјали, ваквите патеки не се нарекуваат пешачници. Тулите и каменот се исто така чести. Цементните пешачници се изработуваат од блокови за да им се даде простор да се шират и теснат без да се појавуваат пукнатини.

Тротоарот како мотив во уметноста и во популарната култура
----------------------------------------------------------

* „Подвижниот тротоар" — расказ на италијанскиот писател Џани Родари.
* „Тротоари" — песна на словенечкиот рок-музичар Марко Брецељ од 1981 година.
* „Тротоар" (англиски: *Pavement*) — американска рок-група, активна во периодот 1989-1999 година.

Поврзано
--------

* Кафуле
* Рабник
* Пешачнички приод
* Јавен простор

Наводи
------

1. ↑   Џани Родари, *Приказни по телефон*. Култура, Македонска книга, Мисла, Наша книга и Детска радост, Скопје, 1993.
2. ↑  YouTube, Marko Brecelj - Majmuni (пристапено на 22.3.2022)
3. ↑  Discogs, Pavement (пристапено на 16.4.2021)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85122320
* GND: 4140908-5
* BNF: cb11976406x (податоци)
* NDL: 00563325

 |

 |
**Саво Стојанов Климов** ( 1929
 во Голац, Романија — 13 ноември 1944

 во Скопје) — македонски партизан, борец за слобода на Македонија и учесник во НОВ.

Животопис
---------

Неговите родители се населиле во Романија, како печалбари, а подоцна се вратиле во Скопје. Тука ја завршил гимназијата, по што набргу стапил во народно-ослободителното движење и зел непосредно учество во борбите за ослободување на Скопје. На 13 ноември 1944 година учествувал во уличните борби против Германците. Загинал на левата страна на Бардовци под тврдините на Кале, на денот на ослободувањето на Скопје - 13 ноември, 1944 година.

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 203. На `|first=` му недостасува `|last=` (help)
Поглед од внатрешноста.
**Пешна** — пештера во Македонија, која е прогласена за споменик на културата.

Опис
----

Пештерата Пешна се наоѓа на шест километри од Македонски Брод. Според спелеолозите, Пешна е пештера со најголем отвор на Балканот - висината на отворот изнесува 40 метри, а широчината 56 метри. Должината на пештерата е 124 метри. Во пештерата се гнездат ластовици, а во неа живеат и лилјаци. За убавината на пештерата зборува тоа што „Њујорк тајмс" ја споредил со „Helms Deep" од „Господарот на прстените".

Од крајниот северен дел на пештерата, по силни дождови и топење на снегот избива силен вруток, кој во сушните периоди од годината наполно пресушува. Според месното население, водата понира од селото Крапа, кое се наоѓа на повисока надморска височина, а која формира неколку езерца и водопади во „најголемиот пештерски систем кај нас", за кој се претпоставува дека е долг дури десет километри.

На влезниот дел на пештерата постои средновековна тврдина и остатоци од воденица. Остатоците од тврдината во пештерата се доведуваат во врска со месноста „Девини кули" која се гледа од внатрешноста на пештерата. Според локалните легенди, на двете тврдини живееле сестрите на Крале Марко. Пешна е регистрирана како наоѓалиште од доцноантичкиот период во Македонија. Пред влезот на самата пештера е откриена античка гробница со свод од тули.

Наводи
------

1. 1 2 3  Александар Матески, „Девини кули и Пешна", *Економија и бизнис*, год. 18, бр. 210/211, декември 2015/јануари 2016, стр. 136-137.

Надворешни врски
----------------

* Пешна на Ризницата ?

Координати: 41°32′38″N 21°14′59″E﻿ / ﻿41.54389° СГШ; 21.24972° ИГД﻿ / 41.54389; 21.24972
**Мосад** (хебрејски: המוסד; арапски: الموساد; преведено како Институтот), официјално **Институт за разузнавање и специјални операции** — израелска разузнавачка агенција. Одговорна е за прибирање на разузнавачки информации, организирање на тајни операции, контраразузнавање, спречување на паравоени активности и атентати, како и борба против тероризмот.

Мосад е една од најдобро познатите и високо вреднувани агенции за разузнавање во светот. Позната е по својата ефикасност и се смета дека во голема мера придонесува за стабилноста и безбедноста на Израел. Седиштето на агенцијата се наоѓа во Тел Авив.

Историја
--------

Мосад официјално е формирана на 13 декември 1949 година под името Централен институт за координација, по препорака на премиерот Давид Бен-Гурион до Реувен Шилоах, негов познаник. Бен-Гурион сакал да создаде централно тело кое ќе ја координира и ќе ја напредне соработката меѓу постоечките тајни служби како Директоратот за воено разузнавање, т.н. Аман, Израелската безбедносна агенција, позната и по кратенките Шабак и Шин Бет, и странските служби. Сепак, Мосад не бил активиран сè до 1 април 1951 година поради административни причини. Претходно, во март 1951 година службата била реорганизирана и надградена како дел од кабинетот на премиерот, потчинета директно на него. Нејзин прв директор, уште од 1949 година бил Шилоах, кој бил наследен од Исер Харел во 1953 година.

Надворешни врски
----------------

* www.globalsecurity.org - Мосад

 *Оваа статија поврзана со Израел е никулец. Можете да помогнете со тоа што ќе ја проширите*.
**Морско коњче** — морско животно со чуден облик кој потсетува на буквата Ѕ. Според една анализа, овој облик настанал за да му го олесни хранењето на животното. Морските коњчиња, кои ловат од заседа, се еволуција на морските игли кои активно ловат храна. Нивните тела го добиле карактеристичниот облик за полесно да можат да дојдат до храна. Морските коњчиња и уште неколку слични видови на риби се единствените видови каде мажјаците може да забременат. Овие мажјаци ги земаат јајцата од женките и ги одгледуваат во својата торбичка. Неодамна, научниците открија дека тие може селективно да ги абортираат младите кои биле зачнати преку однос со помалку привлечни женки.

Наводи
------

1. ↑  *Hippocampus* Rafinesque, 1810, WoRMS

|  |  |
| --- | --- |
| Stub icon | *Оваа статија од областа на зоологијата е никулец. Можете да помогнете со тоа што ќе ја проширите.** п
* р
* у
 |
**ОУ „Тихомир Милошевски"** — основно училиште во Ново Село, Општина Ѓорче Петров. Основано е во 1956 г. има голема сала кое е подарок од месните власти со 2 пресоблекувални, трибини, и голем терен на кој може да се одржува натпревари во мал фудбал, ракомет и кошарка.

Наречено е во чест на народниот херој, Тихомир Милошевски (1915-1984), командант од НОВ, а подоцна, и генерал-мајор на ЈНА.

Учество на натпревари
---------------------

Учениците на Тихомир Милошевски имаат учествувано на голем број натпревари (математички и спортски) на кој имаат заземено убави места, т.е. I, II, III и други места.

Освоени награди
---------------

Училиштето што има победено на повеќето натправари, особено во мал фудбал, дури станаа двократни победители (I место). Првиот пат станаа победители со победата над екипата на ОУ „Петар Поп Арсов" на пенали. Голманот на тогашната екипа бил прогласен за најдобар голман на турнирот. Вториот пат „Тихомир Милошевски" повторно победиле и повторно со победа над екипата на ОУ „Петар Поп Арсов" со само 1 гол разлика. Екипата била истата која победила и на претходниот турнир.Еден ученик има добиено I место на математички натпревар, две трети места и 5 четврти (на неколку математички направари).

Галерија
--------

Надворешни врски
----------------

* Портал на ОУ „Тихомир Милошевски"
* Портал за основните и средните училишта во Македонија Архивирано на 16 октомври 2011 г.
**Основно училиште „Лирија"** (порано: **Основно училиште „Злате Дамјановски"**; службено: **Основно општинско училиште „Лирија" - Вруток**; скратено: **ООУ „Лирија"**) — централно основно училиште во гостиварското село Вруток.

Историја
--------

Училиштето е основано во 1945 година од страна на НОО Гостивар, под името „Вардар" како неполно осумгодишно училиште, а од 1951 година, станува полно основно училиште. Во 1967 година, училиштето го сменило своето име во Злате Дамјановски.

Настава
-------

Во училиштето наставата се изведува на албански и македонски наставен јазик.

Подрачни училишта
-----------------

Во составот на училиштето влегуваат следниве подрачни училишта:

* ПУ „Лирија" - Равен, подрачно училиште; и
* ПУ „Лирија" - Речане, подрачно училиште.

Во минатото во состав на ова училиштето работеле и училиштето во селото Дуф, но по промените во територијалната организација, истото во 2005 година била пренесено како подрачно училиште на ОУ „Денче Дејаноски" - Маврови Анови.

Наводи
------

1. ↑  „Регистар на основни училишта". *data.gov.mk*. Посетено на 30.01.2021. Проверете ги датумските вредности во: `|access-date=` (help)
2. ↑  „Основни училишта". *Општина Гостивар*. Посетено на 4 март 2023.
3. ↑  Архивски фондови и збирки, Скопје 2006, стр. 37
4. ↑  „Службен весник на Република Македонија" (PDF). *Службен весник на Македонија*. 8 август 2005. Посетено на 4 март 2023.

Координати: 41°45′51″N 20°50′15″E﻿ / ﻿41.76417° СГШ; 20.83750° ИГД﻿ / 41.76417; 20.83750
**Покомамците** се мајански народ во Гватемала и Ел Салвадор. Нивниот домороден јазик е наречен покомамски јазик и е блиско поврзан со покомчискиот јазик. Забележителни покомански населби се наоѓаат во Чинаутла (Гватемала (департман)), Палин (Ескуинтла) и во Сан Луис Хилотепеке (Халапа). Пред шпанското освојување, Покомам го имал својот главен град во Чинаутла Виехо.

Поврзано
--------

* Мишко Виехо

Наводи
------

1. ↑  „XI Censo Nacional de Población y VI de Habitación (Censo 2002) – Pertenencia de grupo étnico". Instituto Nacional de Estadística. 2002. Архивирано од изворникот на 2011-02-22. Посетено на 17 март 2020.
2. ↑  Gordon, Raymond G. Jr. (уредник.) (2005). „Ethnologue: Languages of Guatemala". SIL International. Посетено на 3 јуни 2008.CS1-одржување: повеќе имиња: список на автори (link)
3. ↑  Hill 1996, стр.82. Carmack 2001, стр.158.

Дополнителна литература
-----------------------

Carmack, Robert M. (2001). „La Verdadera Identificación de Mixco Viejo". *Kik'aslemaal le K'iche'aab': Historia Social de los K'iche's* (шпански). Гватемала: Iximulew. стр. 143–176. ISBN 99922-56-19-2. OCLC 47220876.
Hill, Robert M. II (1996). „Eastern Chajoma (Cakchiquel) Political Geography: Ethnohistorical and archaeological contributions to the study of a Late Postclassic highland Maya polity". *Ancient Mesoamerica*. Њујорк: Cambridge University Press. **7**: 63–87. doi:10.1017/s0956536100001292. ISSN 0956-5361. OCLC 88113844.
**Пропаста на српското царство** (српски: *Пропаст царства српскога*) е српска епска (јуначка) песна. Песната прв ја запишал Лукијан Мушицки, кој ја слушнал од непозната слепа жена од Гргуревац и потоа му ја испратил на Вук Караџиќ.

Содржина
--------

Од Ерусалим полетал свети Илија, претворен во сокол, кој пристигнал во Косово. Во устата, тој носел писмо од Богородица до царот Лазар во кое таа го прашала дали ќе се определи за царството небесно или за земното царство. Царот Лазар се определил за небесното царство и изградил црква, а потоа собрал војска со која ги нападнал Османлиите. Во битката херојски погинале Југ Богдан со неговите девет сина, Гојко и Угљеша Мрњавчевиќ, ерцегот Степан и кнезот Лазар кого предал Вук Бранковиќ.

Наводи
------

1. ↑  В.Ђ. „Поговор - О певачима", во: Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 490.
2. ↑  Војислав Ђурић, *Антологија српских народних јуначких песама*. Београд: Српска књижевна задруга, 2012, стр. 148-150.
Распоред на цилиндрите
Машина на *MAN Roland*
**Офсет печатењето** (од англиски: *offset*) е широко употребувана техника на печатење, каде што печатењето на материјалот (слики, текст, вектор и сл.) индиректно се пренесува од офсетна плоча на гумен цилиндар, и конечно од гумениот цилиндар на површината за печатење.

Целокупниот процес отприлика би изгледал вака, најпрво писателите и дизајнерите партиципираат во креативниот процес па потоа офсeтното печатење се одвива во три фази: подготовката за печатење (фотолити и печатарски плочи), самото печатење кое се одвива со огромна брзина и на крајот доработката на идните публикации (свиткување, сечење, лепење, хефтање, пакување и слично.)
Кога се користи во комбинација со литографски процес, кој работи на основа на одбивноста помеѓу водата и мастилото, офсет техниката се изведува со рамен носач на слики, каде што сликата што треба да се печати добива масло од ролните, додека непечатената површина привлекува лента со вода, со што непечатената површина останува без мастило.

Хартијата поминува помеѓу цилиндрите и на неа под притисок од цилиндарот со печатарска плоча се отпечатува дизајнот. Ова се повторува најкмалку четири пати, односно хартијата поминува низ четири печатарски плочи во офсетната машина, а на нив се нанесени четирите основни бои (цијан, магента, жолта и црна), за на крајот со мешање на истите да добиеме целосен колор отпечаток. Освен основните бои, во офсет печатењето може да се користат и каталошки специјални бои (златна, сребрена, металик бои и др). Плочите денес најчесто се прават дирекно од комјутерот, наспроти начинот на правење плочи со фотографски филм кој исто така сѐ уште се користи.

Офсет литографското печатење обично го печати дизајнот со 3000 dpi (точки по инч) и се користи за печатење на висококвалитетни публикации, како списанија, брошури, летоци, колор книги и многу други печатени материјали.

|  |  |
| --- | --- |
| Stub icon | *Оваа статија технологијата е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85094211
* GND: 4133335-4
* BNF: cb119688305 (податоци)
* NDL: 00568795
* NKC: ph238390

 |

 |